## Ivace+i Energia destina més de 3 milions als municipis de les zones eòliques de la província de València

*** Este fons de compensació està obert a tots els municipis inclosos en el Pla Eòlic
* Les ajudes, destinades a la millora d’infraestructures rurals i de servicis, es podran sol·licitar fins al pròxim 26 de juliol**

La Conselleria d’Innovació, Indústria, Comerç i Turisme, que dirigix la consellera Nuria Montes, ha obert la convocatòria del Fons de Compensació del Pla Eòlic 2024, que destinarà este any 3,1 milions als municipis de les zones eòliques 7,10,11 i 12, situades totes en la província de València.

Esta quantitat es correspon amb el cànon que els promotors d’estes zones del Pla Eòlic han fet a Ivace+i Energia i la seua finalitat és que tots els municipis que d’alguna manera estan inclosos en el Pla Eòlic es vegen beneficiats i no solament aquells en els quals s’han construït parcs eòlics.

La zona 7 està composta per un total de tres parcs, Muela Sant Catalina, Viudo I i Viudo II, que aporten una potència pròxima a 107 megawatts (MW). La zona 10 la conformen els parcs Villanueva I i II, Cofrentes, Boira i Losilla, que en total aporten al sistema 175 MW.

La zona 11, per la seua banda, té una potència total instal·lada de 158,75 MW procedent dels parcs La Solana, El Mulatón, Rincón de Cabello i Las Bodeguillas. Finalment, la zona 12 està composta per 3 parcs eòlics, Salomón, Benalaz I i Benalaz II, que en conjunt suposen 91,5 MW.

El Fons de Compensació preveu subvencions econòmiques per als municipis on s’està desenvolupant el Pla Eòlic amb l’objectiu de contribuir a revitalitzar les zones d’interior. El termini per a presentar els projectes es prolongarà fins al pròxim 26 de juliol de 2024.

**Distribució dels fons**

A través del Fons de Compensació, Ivace+i Energia subvenciona cada any els projectes presentats per les corporacions locals que suposen la millora les infraestructures rurals i de servicis.

En la distribució dels fons tenen prioritat, en primer lloc, els municipis que no allotgen parcs però sí que allotgen infraestructures d’evacuació de l’energia elèctrica que s’hi genera, com línies elèctriques i subestacions. En segon lloc, els que no allotgen parcs, però estos parcs sí que siguen visibles des del municipi.

En tercer lloc, aquells que sense allotjar parcs sí que tenen infraestructures d’obra nova o ampliació de camins d’accés als parcs i, en últim lloc, es valoraran els municipis que sí que allotgen parcs, ja que estos municipis ja perceben ingressos per llicència d’activitats, imposat de béns immobles, etc.

Dins d’este apartat figuren els projectes de millora de camins rurals, de la xarxa viària rural d’accés pedanies, caserius o masies, projectes d’electrificació rural en granges, alqueries i, en general, edificacions aïllades, així com qualsevol altre que supose la millora de les infraestructures rurals.

També se subvencionen projectes d’energies renovables, tant construccions d’instal·lacions d’aprofitament d’esta mena d’energies, com l’organització d’accions de divulgació com a tallers, cursos, fòrums xarres, etc. A més, també es donarà suport econòmic a tots els projectes que incidisquen en una millora de les condicions socioeconòmiques dels municipis.

Fecha: 16/07/2024